แยกเฉลิมเผ่า

แยกเฉลิมเผ่า เป็นทางแยกหนึ่ง ในพื้นที่แขวงปทุมวัน เขตปทุมวัน กรุงเทพมหานคร เป็นสามแยกที่เป็นทางตัดกันระหว่างถนนพระรามที่ 1 กับถนนอังรีดูนังต์ โดยชื่อ "เฉลิมเผ่า" มาจากชื่อของสะพานเฉลิมเผ่า 52 ซึ่งเป็นหนึ่งใน 17 สะพานชุดเฉลิม ที่สร้างขึ้นในโอกาสเฉลิมพระชนมพรรษาของพระบาทสมเด็จพระจุลจอมเกล้าเจ้าอยู่หัวในแต่ละปี โดยสะพานเฉลิมเผ่านั้นสร้างขึ้นเพื่อข้ามคลองอรชร อันเป็นคลองที่อยู่ระหว่างคลองบางกะปิ (คลองแสนแสบ) จนถึงคลองหัวลำโพง (ปัจจุบันถูกถมเป็นถนนพระรามที่ 4) เป็นสะพานที่สร้างขึ้นใหม่แทนสะพานไม้ที่เก่าและชำรุดไป เปิดใช้เมื่อปลายปี พ.ศ. 2448 แต่เมื่อมีการสร้างถนนอังรีดูนังต์ก็ได้มีถมคลองเพื่อสร้างถนน ซึ่งที่ตั้งของสะพานเฉลิมเผ่าบริเวณอยู่ระหว่างด้านข้างสยามพารากอนกับวัดปทุมวนาราม ในปัจจุบัน ซึ่งเมื่อปี พ.ศ. 2506 ได้มีการบูรณะขึ้นอีกครั้ง แต่ปัจจุบันเหลือเพียงซากป้ายชื่อสะพานเท่านั้น จากการรื้อถอนตัวสะพานออกเพื่อสร้างถนนพระรามที่ 1 การจัดการจราจรบริเวณทางแยก ทิศทางจากแยกราชประสงค์มุ่งหน้าเข้าสู่ทางแยกสามารถเลี้ยวซ้ายไปยังแยกอังรีดูนังต์ (เฉพาะช่องจราจรทางซ้ายของเกาะกลางถนน) หรือตรงไปยังแยกปทุมวันได้ ทิศทางจากแยกอังรีดูนังต์มุ่งหน้าเข้าสู่ทางแยกจะต้องเลี้ยวซ้ายไปตามถนนพระรามที่ 1 มุ่งหน้าแยกปทุมวันเท่านั้น ทิศทางจากแยกปทุมวันมุ่งหน้าเข้าสู่ทางแยกสามารถตรงไปยังแยกราชประสงค์ หรือเลี้ยวขวาไปยังแยกอังรีดูนังต์ ได้ สถานที่ใกล้เคียง สยามพารากอน สำนักงานตำรวจแห่งชาติ (ไทย) วัดปทุมวนาราม สถานีรถไฟฟ้าบีทีเอสสยาม อ้างอิง แหล่งข้อมูลอื่น แผนที่และภาพถ่ายทางอากาศของ แยกเฉลิมเผ่า ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์